1.

Jei tai yra minimalios programos lygis, duomenys turi būti renkami taip: ▼M1 a) Parametrai: Imčių atranka biologinėms savybėms ištirti turi būti atliekama, siekiant, kad XV priedėlyje apibrėžtas kaip privalomas žvejybos išteklių į krantą iškraunamas laimikis būtų įvertintas žuvų ilgio ir tam tikru atveju – jų amžiaus požiūriu. b) Išskaidymo ir tikslumo lygiai: i) tirdamos išteklius, kurių atžvilgiu taikomas atgaivinimo planas, valstybės narės taiko imčių atrankos strategiją, pagal kurią užtikrinamas į krantą iškraunamo laimikio sudėties pagal ilgį ir, jeigu reikia, pagal amžių 2 tikslumo lygis; ii) tirdamos kitus išteklius valstybės narės taiko imčių atrankos strategiją, pagal kurią užtikrinamas į krantą iškraunamo laimikio sudėties pagal ilgį ir, jeigu reikia, pagal amžių 1 tikslumo lygis. Tačiau jeigu tokios strategijos taikyti negalima, valstybės narės taiko alternatyvią metodologiją, kuriai taikomi išskaidymo lygiai yra apibrėžiami XV priedėlyje. ▼B c) Imčių atrankos programos įgyvendinimas: valstybė narė, kurios teritorijoje į krantą iškraunamas laimikis, yra atsakinga, kad pagal šiame straipsnyje apibrėžtus standartus būtų įdiegiamos imčių atrankos programos. Jeigu būtina, valstybės narės bendradarbiauja su trečiųjų šalių institucijomis, kad būtų parengtos biologinėms ypatybėms nustatyti imamos imtys iš krante iškraunamo laimikio, kurį sužvejoja su tų trečiųjų šalių vėliavomis plaukiojantys laivai. Pagal Reglamentą (EEB) Nr. 2847/93, kiekviena valstybė narė imasi būtinų priemonių, kad būtų užtikrintas visų duomenų apie su jos vėliava plaukiojančių laivų veiklą rinkimas, nepaisant to, kuriose vietose tie laivai į krantą iškrauna sužvejotą laimikį. d) Imčių taisyklėms taikomos išimtys: — Ilgis: — 1) į nacionalinę valstybės narės programą galima neįtraukti reikalavimo, kad žuvų pasiskirstymas pagal ilgį būtų įvertinamas tuose į krantą iškraunamuose laimikiuose, kurie sužvejojami iš žvejybos išteklių, kurių bendri leistini sugavimai ir kvotos buvo nustatyti pagal toliau pateikiamas sąlygas: i) atitinkamos kvotos turi atitikti mažiau kaip 5 % Bendrijai tenkančios bendrų leistinų sugavimų dalies arba per trejus ankstesnius metus vidutiniškai mažiau kaip 100 tonų; ii) valstybių narių, kurioms skiriama mažiau kaip 5 %, visų kvotų suma turi sudaryti mažiau kaip 15 % Bendrijai tenkančios bendrų leistinų sugavimų dalies. Jeigu laikomasi i punkte nustatytos sąlygos, bet nesilaikoma ii punkte nustatytosios, atitinkamos valstybės narės gali parengti koordinuotą programą, kad būtų užtikrinama, jog visiems krante iškraunamiems jų laimikiams būtų taikoma XV priedėlyje aprašytoji arba kita tokį patį tikslumą užtikrinanti imčių atrankos programa. Atitinkamais atvejais iki kiekvienų metų sausio 31 d. nacionalinę programą galima patikslinti, kad būtų atsižvelgiama į kvotas, kuriomis pasikeičia valstybės narės; 2) jei tai yra žvejybos ištekliai, kurių bendri leistini sugavimai ir kvotos nėra nustatomos ir jei tai – ne Viduržemio jūros rajono žvejybos ištekliai, tos pačios taisyklės taikomos atsižvelgiant į per ankstesnius trejus metus iškrautą vidutinį laimikį ir remiantis bendru tų žvejybos išteklių krante iškrautu Bendrijos laimikiu; ▼M1 3) Žuvų išteklių Viduržemio jūroje, kurių Viduržemio jūros valstybės iškraunamas į krantą vienos rūšies kiekis sudaro mažiau nei 10 % viso ES į krantą iškraunamo tos rūšies kiekio, pagaunamo Viduržemio jūros rajone, arba mažiau nei 200 tonų, galima neįtraukti. Ši išimtis netaikoma paprastajam tunui. ▼B — Amžius: — 1) į nacionalinę valstybės narės programą galima neįtraukti reikalavimo, kad žuvų pasiskirstymas pagal brandą būtų įvertinamas tuose į krantą iškraunamuose laimikiuose, kurie sužvejojami iš žvejybos išteklių, kurių bendri leistini sugavimai ir kvotos buvo nustatyti pagal toliau pateikiamas sąlygas: i) atitinkamos kvotos atitinka mažiau kaip 10 % Bendrijai tenkančios bendrų leistinų sugavimų dalies arba per trejus ankstesnius metus vidutiniškai mažiau kaip 200 tonų; ii) valstybių narių, kurioms skiriama mažiau kaip 10 %, visų kvotų suma turi sudaryti mažiau kaip 25 % Bendrijai tenkančios bendrų leistinų sugavimų dalies. Jeigu laikomasi i punkte nustatytos sąlygos, bet nesilaikoma ii punkte nustatytosios, atitinkamos valstybės narės gali parengti koordinuotą programą, kad būtų užtikrinama, jog visiems krante iškraunamiems jų laimikiams būtų taikoma XV priedėlyje aprašytoji arba kita tokį patį tikslumą užtikrinanti imčių atrankos programa. Tam tikrais atvejais iki kiekvienų metų sausio 31 d. nacionalinę programą galima patikslinti, kad būtų atsižvelgiama į kvotas, kuriomis pasikeičia valstybės narės; 2) jei tai yra žvejybos ištekliai, kurių bendri leistini sugavimai ir kvotos nėra nustatomos ir jei tai – ne Viduržemio jūros rajono žvejybos ištekliai, tos pačios taisyklės taikomos atsižvelgiant į per ankstesnius trejus metus iškrautą vidutinį laimikį ir remiantis bendru tų žvejybos išteklių krante iškrautu Bendrijos laimikiu; ▼M1 3) Žuvų išteklių Viduržemio jūroje, kurių Viduržemio jūros valstybės iškraunamas į krantą vienos rūšies kiekis sudaro mažiau nei 10 % viso ES į krantą iškraunamo tos rūšies kiekio, pagaunamo Viduržemio jūros rajone, arba mažiau nei 200 tonų, galima neįtraukti. Ši išimtis netaikoma paprastajam tunui. ▼B 4) jeigu įmanoma, komerciniai sužvejoti kiekiai turėtų būti ištiriami žuvų brandos požiūriu. Jei tai nedaroma, valstybės narės tokį tyrimą turėtų numatyti savo nacionalinėje programoje. — Kita: — jeigu valstybėms narėms bendradarbiaujant yra užtikrinama, kad a punkte nurodytų parametrų bendras įvertinimas atitinka būtiną tikslumo lygį, nelaikoma, jog kiekviena atitinkama valstybė narė atskirai turi užtikrinti, kad jos duomenys atitiktų tą tikslumo lygį. ▼M1 e) Į jūrą paleidžiamo laimikio dalis: Į jūrą paleidžiama laimikio dalis turi būti kasmet įvertinama žuvų ilgio pasiskirstymo požiūriu pagal žvejojamo būdo tipą, jeigu: — į jūrą paleidžiamo kiekio duomenis naudoja išteklių vertinimo darbo grupės, — į jūrą paleidžiama laimikio dalis sudaro arba daugiau kaip 10 % bendro sužvejojamo kiekio pagal svorį arba daugiau kaip 20 % tų žvejybos išteklių, kurių metiniai duomenys apie į jūrą paleidžiamą laimikio dalį turi būti renkami kaip nurodyta XII priedėlyje. Imčių atrankos iš komercinio krante iškraunamo laimikio dažnumas yra nustatomas XV priedėlyje. Jeigu į jūrą paleidžiamoje laimikio dalyje yra tokio ilgio žuvų, kurios nepakliūna į krante iškraunamą laimikį, jis žuvų brandos požiūriu turi būti tiriamas pagal XV priedėlyje nustatytas taisykles. Tačiau jeigu valstybės narės negali užtikrinti to tikslumo lygio arba jeigu tokio užtikrinimo sąnaudos būtų pernelyg didelės, Komisija gali joms suteikti nukrypti leidžiančią nuostatą, jeigu tas prašymas yra išsamiai pagrindžiamas dokumentais. ▼B f) Pramoginė ir poilsinė žvejyba Jei tai yra XI priedėlyje apibūdinti žvejybos ištekliai, valstybės narės turi parengti tame priedėlyje nustatytus išskaidymo lygius atitinkančius bandomuosius tyrimus. Atlikti tyrimai turi įgalinti nustatyti ateičiai būtinus tikslumo lygius. Tų tyrimų išvados Komisijai turi būti perduotos ne vėliau kaip iki 2003 m. spalio 31 d.